Dä Rescht vom Summer hät sich s'Mami nöd gross ischränke lah dur d'Schwangerschaft. Sie hät wiiterhin vill undernoh und isch regelmässig is Fitnesszänter go trainiere. Doch s'Ruggeweh isch immer schlimmer worde und ab und zue hät sie sich überleit, ob sie das im Gschäft mit em viele Sitze no lang wird ushalte. Afangs Septämber isch sie drum mit minere Tante Anina äs paar Tag id Wellnessferie go usspanne und die letschti  Ruggemassage gnüsse. Die händ dehte zum Glück so ä spezielli Matte gha für Schwangeri  suscht het sie sicher nüme chöne uf dä Buuch liege. Ich bin nämli do scho rächt en Grosse gsi und han vill gstrampled und boxed.